Liber (Catullo)

O Liber (ò Carmina) a l'é unna arrecuggeita de poexie in metro vario do poeta roman Gaio Valerio Catullo.

 Suddivixon 
O Liber o contëgne 116 carmi divisi in træ seçioin:

A primma parte (1-60) dita nugae, a l'arrecheugge di carmi curti scriti in metro vario, sorviatutto endecasillabi faleci, ma anche trimetri giambichi, scazonti e saffiche. A poula nugae l'à inventâ o mæximo Catullo, e a scignifica "nesciaie", "cöse da pöco" a poula a vegnià dappeu repiggiâ da-o Françesco Petrarca. A segonda parte (61-68) dita carmina docta, a contëgne elegie, epitalami e poëmetti ciù longhi e complesci in exametri e in distichi elegiachi, scriti segondo o gusto erudio da poexia lusciandriña. Inte questi carmi se intende un interesse e unna parteçipaçion poetica ciù açentâ, emerze, de fæti, unna reçercatessa linguistica e stilistica. A tersa parte (69-116) a l'é compòsta da-i epigràmmata, ciammâ coscì pròpio perché a contëgne epigrammi, compòsti in distichi elegiachi.

A-o comenso de l'arrecuggeita gh'é unna dedica diretta a-o Cornelio Nepote (carme 1), che à tutte mainee a no parrieiva fâ referensa a l'euvia intrega de fæti inte questa prefaçion dedicâ, Catullo o definisce i seu carmi comme nugae, poula ch'a se peu deuviâ de seguo pe-a primma parte de l'euvia, ma con difficortæ pe-a segonda, quella di carmina docta.

Inte nugae e inti epigrammata l'argomento prinçipâ o l'é l'amô pe Lesbia, descrita comme dònna da-a gran bellessa e cultua, ch'a l'abbarluga de longo o poeta. Catullo o l'é stæto ben ben condiçionou da l'euvia da Saffo ma da-e seu poexie se nottâ à tutti i mòddi unna pascion vertadea e unna marca d'originalitæ.

Inti carmina docta, pe contra, gh'é un Catullo ciù compòsto e clascico, into quæ o mito representa un modello etico, e o l'é de longo un inzegno pe parlâ de quelli valoî che Catullo o conscidera sacri e che no se peu fâghe sensa e ch'o vedde minacciæ inta vitta do seu tempo e inta seu vitta privâ ascì. O primmo e o segondo carme en un epitalamo e l'atro un contrasto corale. L'Attis, o carme apreuvo, conta da stöia do zoveno do mæximo nomme che, arrivou in Frixa, o se evira piggiou da unna raggia religiosa coscì pe poei vegnî præve da divinitæ Cibele. Dòppo ch'o l'é tornou inte de lê, Attis se dà conto do seu atto e o se lascia anâ inte un lamento in riva a-o mâ. 

O quarto carme, pe commun ciammou "O sposaliçio de Peleo e Teti" fin da l'Umaneximo, o l'é un epitalamio ch'o conta pròpio di fæti do sposaliçio fra i doî. O dettalio ciù particolare de l'epitalamo o l'é però a tecnica artistica, l'ekphrasis inspirâ da-i lusciandrin, co-a quæ o poeta introdue con un attesto poetico, un atro episodio ch'o ghe constrasta: l'abbandon da Arianna da parte do Teseo: i doî gruppi de narraçion peuan coscì contrappoñe a fides e l'infidelitas. 

I componimenti dòppo (65-66) en in streita relaçion fra de lô: o primmo a l'é unna epistola addressâ a-o oratô Ortensio Ortalo, amigo e rivale de Ciceron, difensô di poeti e poeta lê mæximo, inta quæ epistola gh'é a dedica do carme apreuvo, a traduçion da euvia de Callimaco "A ciöma da Berenice (Berenisse)", fæta da Catullo a-o mæximo Ortalo. 

O carme 67 parla de l'argomento da "pòrta serrâ", ò sea unna neuva verscion revixitâ do παρακλαυσίθυρον (paraklausìthyron), saieiva a dî o lamento de l'amante de fronte a-a pòrta serrâ de l'ammou: inte questo componimento de fæti, unna pòrta racconta e stöie che toccan a moggê do baccan e de seu relaçioin d'adurtëio. 

L'urtimo componimento racconta do fæto mitico de Protesilao e Laodamia, che fa ben un sunto di doî argomenti prinçipæ da poexia catulliaña de questo tempo, saieiva a dî a mòrte de un parente (o mancâ de seu fræ) e l'amô despeou e carnâ (a pascion pe Lesbia).

A struttuaçion do libbro coscì comm'o n'é arrivou, a no l'à, con tutta probabilitæ, origine da-o mæximo Catullo, ma a l'é stæta missa inte questo ordine ciù avanti da quarche editô ch'o l'à inandiou a pubricaçion pòstuma.

 Elenco di Carmina 

Nugae
 Carme I Dedica a Cornelio Nepote
 Carme II A passoa de Lesbia 
 Carme III Mòrte da passoa
 Carme IV O barco de Catullo
 Carme V À Lesbia
 Carme VI Flavi, delicias tuas Catullo
 Carme VII À Lesbia
 Carme VIII À lê mæximo
 Carme IX À Veranio
 Carme X À Furio e Aurelio
 Carme XI Furi et Aureli, comites Catulli
 Carme XII Contra Marrucino, laddro de mandilli
 Carme XIII Invito a çeña pe Fabullo con doggia sorpreisa
 Carme XIV Ni te plus oculis meis amarem
 Carme XIVb Si qui forte mearum ineptiarum
 Carme XV Commendo tibi me ac meos amores
 Carme XVI À Aurelio e Furio
 Carme XVII O Colonia, quae cupis ponte ludere longo
 Carme XXI À Aurelio
 Carme XXII À Varo
 Carme XXIII Furi, cui neque servus est neque arca
 Carme XXIV O qui flosculus es Iuventiorum
 Carme XXV Cinaede Thalle, mollior cuniculi capillo
 Carme XXVI O villettin "espòsto"
 Carme XXVII À un zoveno cobbiê
 Carme XXVIII Pisonis comites, cohors inanis
 Carme XXIX Quis hoc potest videre, quis potest pati
 Carme XXX Alfene immemor atque unanimis false sodalibus
 Carme XXXI À Sirmione
 Carme XXXII À Ipsitilla
 Carme XXXIII O furum optime balneariorum
 Carme XXXIV Inno à Diana
 Carme XXXV Poeta tenero, meo sodali
 Carme XXXVI I Annali de Volusio
 Carme XXXVII A taverna de Lesbia
 Carme XXXVIII Sbraggio à Cornificio
 Carme XXXIX I denti gianchi di Egnaçio
 Carme XL Quaenam te mala mens, miselle Rauide
 Carme XLI Ameana
 Carme XLII Adeste, hendecasyllabi, quot estis
 Carme XLIII À Ameana
 Carme XLIV O funde noster seu Sabine seu Tiburs
 Carme XLV Acmen Septimius suos amores
 Carme XLVI O ritorno da primmaveia
 Carme XLVII Porci et Socration, duae sinistrae
 Carme XLVIII À Giovençio
 Carme XLIX À Ciceron
 Carme L Hesterno, Licini, die otiosi
 Carme LI A scindrome amosa
 Carme LII Cöse che no se peuan patî
 Carme LIII Risi nescio quem modo e corona
 Carme LIV Othonis caput oppido est pusillum
 Carme LV Oramus, si forte non molestum est
 Carme LVI O rem ridiculam, Cato, et iocosam
 Carme LVII Pulchre conuenit improbis cinaedis
 Carme LVIII Contra Lesbia
 Carme LVIIIb Non custos si fingar ille Cretum
 Carme LIX A bologneise Rufa
 Carme LX Contra unna dònna gramma

Carmina docta
 Carme LXI Pe-o sposaliçio do Lucio Manlio Torquato e a Vinia Aurunculeia
 Carme LXII Vesper adest
 Carme LXIII Attis
 Carme LXIV O sposaliçio de Peleo e Teti
 Carme LXV Epistola à Ortalo
 Carme LXVI A ciöma de Berenice
 Carme LXVII O * Carme da ianua
 Carme LXVIII Quod mihi fortuna casuque oppressus acerbo

Epigrammata
 Carme LXIX
 Carme LXX Promisse de dònna
 Carme LXXI
 Carme LXXII À Lesbia
 Carme LXXIII Ingratitudine generâ
 Carme LXXIV
 Carme LXXV À Lesbia
 Carme LXXVI
 Carme LXXVII
 Carme LXXVIII
 Carme LXXVIIIb
 Carme LXXIX
 Carme LXXX
 Carme LXXXI
 Carme LXXXII
 Carme LXXXIII
 Carme LXXXIV A pronunçia de Arrio
 Carme LXXXV Odi et amo
 Carme LXXXVI A Lesbia a l'é a ciù bella
 Carme LXXXVII À Lesbia
 Carme LXXXVIII
 Carme LXXXIX Contra Gellio
 Carme XC
 Carme XCI
 Carme XCII À Lesbia
 Carme XCIII Desinteresse pe Cesare
 Carme XCIV À Minchia-Mamurra
 Carme XCV A Smirna de Cinna
 Carme XCVb
 Carme XCVI
 Carme XCVII
 Carme XCVIII
 Carme IC
 Carme C
 Carme CI Pe-a mòrte do fræ
 Carme CII
 Carme CIII
 Carme CIV Comme pòsso maledî a Lesbia?
 Carme CV
 Carme CVI
 Carme CVII O ritorno da Lesbia
 Carme CVIII
 Carme CIX Speransa d'amô eterno
 Carme CX
 Carme CXI

Categorîa:Letiatûa